Id-Disa’ Direttiva tal-Kummissjoni
tal-31 ta’ Lulju 1981
li tistaBbilixxi metodi Komunitarji ta’ analiżi għall-kontroll uffiċjali ta’ affarijiet ta’ l-ikel għall-annimali
(81/715/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 70/373/KEE ta’ l-20 ta’ Lulju 1970 dwar l-introduzzjoni ta’ metodi Komunitarji biex jittieħdu l-kampjuni u għall-analiżi tal-kontroll uffiċjali ta’ affarijiet ta’ l-ikel għall-annimali [1], kif l-aħħar emendata mill-Att ta’ l-Adeżjoni tal-Greċja, u b’mod partikolari l-Artikolu 2 tagħha,
Billi dik id-Direttiva teħtieġ li l-kontroll ufiċjali ta’ l-affarijiet ta’ l-ikel għall-annimali bl-iskop tal-kontroll ta’ konformità mal-ħtiġiet taħt id-dispożizzjonijiet stabbiliti bil-liġi, b’regolament jew b’azzjoni amministrattiva li jikkonċernaw il-kwalità u l-kompożizzjoni ta’ affarijiet ta’ l-ikel għall-annimali jitwettaq bl-użu ta’ metodi Komunitarji biex jittieħdu l-kampjuni u ta’ analiżi;
Billi d-Direttivi tal-Kummissjoni 71/250/KEE [2], 71/393/KEE [3], 72/199/KEE [4], 73/46/KEE [5], 74/203/KEE [6], 75/84/KEE [7], 76/372/KEE [8] u 78/633/KEE [9], kif l-aħħar emendati bid-Direttiva tat-30 ta’ Lulju 1981, diġà stabbilixxew numru ta’ metodi Komunitarji ta’ analiżi; billi l-progress tax-xogħol minn dak iż-żmien jagħmlu ideali li jiġi adottat id-disa’ grupp ta’ metodi;
Billi l-miżuri previsti f’din id-Direttiva huma skond l-opinjoni tal-Kumitat Permanenti għall-Affarijiet ta’ l-Ikel għall-Annimali,
ADDOTTAT DIN ID-DIRETTIVA:
L-Artikolu 1
L-Istati Membri għandhom jeħtieġu li l-analiżi għall-kontrolli uffiċjali ta’ affarijiet ta’ l-ikel għall-annimali, fir-rigward tal-kontenut tagħhom ta’ avoparċina u sodju tal-monensin, jitwettqu skond il-metodi deskritti fl-Anness.
L-Artikolu 2
L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva fl-1 ta’ Diċembru 1981 u għandhom minnufih jinfurmaw lill-Kummissjoni bihom.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fil-31 ta’ Lulju 1981.